1)

1. jagu „Tekstiilkiudude kriteeriumid“ muudetakse järgmiselt: a) teine lõik asendatakse järgmisega: „Ilma tekstiilkiudude kriteeriume täitmata võib kasutada igasugust kiudu, kaasa arvatud eespool loetletud kiudu, kui seda on alla 5 % toote kogumassist või kui tegemist on polstri või voodriga. Välja arvatud polüamiid ja polüester, ei pea tekstiilkiudude kriteeriumid olema täidetud järgmistel juhtudel: i) kogu toote puhul, kui kiudude sisalduses on ringlussevõetud kiude vähemalt 70 % kogu tootes leiduva kiu massist; ii) üksikute kiudude puhul, mis moodustavad osa ökomärgisega tootest, kusjuures iga kiutüüp sisaldab ringlussevõetud kiudu vähemalt 70 % massist. Selleks et arvutada välja kriteeriumide 1a või 1b kohaselt nõutav puuvilla osakaal, lahutatakse ringlussevõetud kiu sisaldus minimaalsest nõutavast protsentuaalsest sisaldusest, välja arvatud nooremate kui kolme aasta vanuste laste rõivaste puhul.“; b) 1. kriteeriumi muudetakse järgmiselt: i) teine ja kolmas taane asendatakse järgmisega: „— kogu mahepuuvillaga segatud tavaline puuvill ja integreeritud taimekaitse standarditele vastav puuvill on saadud geneetiliselt muundamata sortidest üksnes juhul, kui 28. kriteeriumi alusel on esitatud väide mahepuuvilla kasutamise kohta vastavalt tootmisstandardile 1a; — selleks et arvutada välja kriteeriumi 1b kohaselt nõutav puuvilla osakaal, lahutatakse kogu mahepuuvillakiu sisaldus minimaalsest nõutavast protsentuaalsest sisaldusest; — kogu mahepuuvill ja integreeritud kahjuritõrje standarditele vastav puuvill on täielikult jälgitav vastavalt kriteeriumile 1d ning on olemas aktsepteeritav tõend aasta jooksul ostetud puuvillakoguse või sisalduse kohta lõpptootes;“ ii) kriteeriumi 1a neljas lõik asendatakse järgmisega: „Mahepuuvillaga segatud tavalise ja integreeritud kahjuritõrje standarditele vastava puuvilla puhul tehakse geneetiliselt muundatud organismide analüüsi ELi standardmeetodite (*1) kohaselt tavapäraste geneetiliste muundamiste kvalitatiivne sõeluuring ning GMO puudumist näitavat tulemust tunnistatakse tõendina vastavuse kohta. Katsed tehakse iga päritoluriigi toorpuuvilla proovidega ja enne, kui see läbib mis tahes märgtöötluse. Vastavustõendina tunnistatakse integreeritud kahjuritõrje standarditele vastava puuvilla sertifikaati, mis on saadud geneetiliselt muundatud puuvilla kasutamist välistavate kavade alusel. (*1) Euroopa Komisjon. European Union Reference Laboratory for GM Food and Feed – Qualitative GMO detection PCR methods (Euroopa Liidu referentlabor geneetiliselt muundatud toidu ja sööda alal – Polümeraasi ahelreaktsioonil põhinevad GMO-de kvalitatiivse tuvastamise meetodid), http://gmo-crl.jrc.ec.europa.eu/gmomethods/“;" iii) kriteeriumit 1b muudetakse järgmiselt: — kolmanda lõigu teine lause asendatakse järgmisega: „Kontrolli tehakse kas igal aastal iga päritoluriigi kohta või sertifitseerimiste alusel kogu integreeritud kahjuritõrje standarditele vastava puuvilla kohta, mis on toote valmistamiseks ostetud.“; — viies lõik jäetakse välja; iv) kriteeriumi 1c teine ja kolmas lõik asendatakse järgmisega: „Aldikarb, aldriin, kampekloor (toksafeen), kaptafool, klordaan, 2,4,5-T, kloordimeform, tsüpermetriin, DDT, dieldriin, dinoseb ja selle soolad, endosulfaan, endriin, heptakloor, heksaklorobenseen, heksaklorotsükloheksaan (kõik isomeerid kokku), metamidofoss, metüülparatioon, monokrotofoss, neonikotinoidid (klotianidiin, imidaklopriid, tiametoksaam), paratioon, pentaklorofenool. Puuvilla katselisel kontrollimisel tuvastatud loetletud pestitsiidide üldsisaldus ei tohi ületada 0,5 ppm.“; v) kriteeriumi 1d teise lõigu punktid i ja ii asendatakse järgmisega: „i) igal aastal: esitatakse tehinguandmed ja/või arved, mis dokumenteerivad aasta kohta põllumajandustootjatelt või põllumajandustootjate rühmadelt ostetud puuvilla koguse ja/või sertifitseeritud puuvilla kogumassi kuni toorkanga tootmiseni, ii) lõpptoote alusel: esitatakse ketruse ja/või riide tootmise etappi käsitlevad dokumendid, mis kajastavad igas lõpptootes kasutatud puuvilla kogust. Kõik dokumendid peavad viitama puuvilla eri vorme kontrollinud kontrolliasutusele või sertifitseerijale.“; vi) kriteeriumi 3a kolmas ja neljas lõik asendatakse järgmisega: „Hindamine ja kontroll: taotleja esitab kas eespool nimetatud dokumendid või koostab katsearuanded, kasutades järgmist katsemeetodit: IWTO katsemeetodi 59 projekt. Katsed tuleks teha toorvilla põllumajandustootja või müügipartiidega päritoluriigi järgi (kui tegemist on segatud villaga) ja enne igasugust märgtöötlust. Iga töödeldava partii kohta tehakse katsed vähemalt ühe kogumprooviga igast päritoluriigist pärit mitmest põllumajandustootja või müügipartiist. Kogumproov peaks koosnema ühest allpool esitatud kogumist: i) villakiud vähemalt kümnest juhuslikult valitud põllumajandustootja või müügipartiist (päritoluriigi järgi), kui töödeldavas partiis on kõnealusest päritoluriigist rohkem kui kümme müügipartiid; ii) üks proov müügipartii või põllumajandustootja partii kohta (olenevalt sellest, kumb on väiksem), kui töödeldavas partiis on kõnealusest päritoluriigist vähem kui kümme müügipartiid. Teise võimalusena võib esitada katseprotokollid kõigi töödeldavas partiis olevate põllumajandustootja või müügipartiide kohta. Erandi kohaldamise korral esitab taotleja tõendid, mis kinnitavad pesukoha konfiguratsiooni, ja laborikatsete aruanded, mis tõendavad pesemisjääkides ja mudas esineda võivate ektoparasititsiidide lagundamist.“